અનુરાગ કશ્યપે મંગળવારે ફિલ્મ ઇન્ડસ્ટ્રીમાં 20 વર્ષ કમ્પ્લીટ કર્યા હતા અને આ ટેલેન્ટેડ ફિલ્મમેકર એના વિશે વાત કરતી વખતે ખૂબ જ ઇમોશનલ થઈ ગયા હતા. અનુરાગે ટ્વીટ કરીને તેમને પહેલો બ્રેક આપનારા રામ ગોપાલ વર્માને થેંક યુ કહ્યું હતું. અનુરાગે લખ્યું હતું કે, ‘20 વર્ષ પહેલાં મારી પહેલી ફિલ્મ રિલીઝ થઈ હતી અને મારી લાઇફ હંમેશા માટે બદલાઈ ગઈ. એનો એક ભાગ બનવું એ જાણે દુનિયાની બેસ્ટ ફિલ્મ સ્કૂલમાં સ્ટડી કરવા જેવું છે. હું જે કંઈ પણ જાણું છું એ બધું જ એક ફિલ્મ માટે કામ કરવાથી અને એક વ્યક્તિ પાસેથી જ શીખ્યો છું. થેંક યુ રામ ગોપાલ વર્મા.